DTAC เปลี่ยนนโยบายจ่ายปันผลเป็นร้อยละ 50 ของกำไรสุทธิทุกครึ่งปี
DTAC เปลี่ยนนโยบายจ่ายปันผลเป็นร้อยละ 50 ของกำไรสุทธิทุกครึ่งปี

3 ก.พ. 2559

ผู้สื่อข่าวรายงานว่า บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC มีมติอนุมัติการเปลี่ยนแปลงนโยบายการจ่ายเงินปันผล จากเดิมไม่ต่ำกว่าร้อยละ 80 ของกำไรสุทธิ ของบริษัท ขึ้นอยู่กับฐานะทางการเงินและแผนการประกอบธุรกิจของบริษัทในอนาคต  โดยบริษัทมีเป้าหมายจะจ่ายเงินปันผลเป็นรายไตรมาส
แก้ไขเป็น บริษัทมีนโยบายการจ่ายเงินปันผลไม่ต่ำกว่าร้อยละ 50 ของกำไรสุทธิของบริษัทขึ้นอยู่กับฐานะทางการเงิน และแผนการประกอบธุรกิจของบริษัทในอนาคต โดยบริษัทมีเป้าหมายจะพิจารณาจ่ายเงินปันผลทุกครึ่งปี มีผลตั้งแต่ปี 2559 เป็นต้นไป